32003R1437
L 204/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1437/2003 НА КОМИСИЯТА
от 12 август 2003 година
за изменение на приложения I, II, IIIВ и VI към Регламент (ЕО) № 517/94 на Съвета относно общи правила за внос на текстилни продукти от някои трети страни, които не са обхванати от двустранни споразумения, протоколи или други спогодби или от други специфични правила за внос на Общността
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 517/94 на Съвета от 7 март 1994 г. относно общи правила на вноса на текстилни продукти от някои трети страни, които не са обхванати от двустранни споразумения, протоколи или други спогодби или от други специфични правила за внос на Общността (1), последно изменен с Регламент (ЕО) № 1309/2002 (2), и по-специално член 28 от него,
като има предвид, че:
(1)
Измененията, направени с Регламент (ЕО) № 1832/2002 на Комисията от 1 август 2002 г. за изменение на приложение I към Регламент (ЕИО) № 2658/87 на Комисията за тарифната и статистическата номенклатура и за Общата митническа тарифа (3), създават също необходимост от изменение на приложение I към Регламент (ЕО) № 517/94. За яснота това приложение трябва изцяло да се замени.
(2)
Влизането в сила на Конституционната харта на Държавния съюз Сърбия и Черна гора, с която бившата „Федеративна република Югославия“ се преименува в „Сърбия и Черна гора“, от 4 февруари 2003 г. прави необходимо заместването на името на тази бивша република навсякъде в приложения II, IIIВ и VI към Регламент (ЕО) № 517/94.
(3)
Регламент (ЕО) № 517/94 трябва съответно да се измени.
(4)
Мерките, предвидени в настоящия регламент, са в съответствие със становището на Комитета по текстил,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 517/94 се изменя, както следва:
1.
Приложение I се заменя с текста, посочен в приложението към настоящия регламент.
2.
Думите „Федеративна република Югославия“ се заменят със „Сърбия и Черна Гора“ навсякъде в приложения II, IIIВ и VI.
Член 2
Настоящият регламент влиза в сила в деня на публикуването му в Официален вестник на Европейския съюз.
Точка 1 от член 1 се прилага от 1 януари 2003 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 12 август 2003 година.